**1. OPĆINA STARI GRAD SARAJEVO**, ulica Zelenih beretki broj 4, koju zastupa Općinski načelnik mr. Ibrahim Hadžibajrić (u daljem tekstu: Naručilac)

ID broj: 4200738880009

PDV: 200738880009

Telefon: 033/282-407

Fax: 033/220-804

web: [www.starigrad.ba](http://www.starigrad.ba/)

**2. „DSC“ d.o.o. Sarajevo** sa sjedištem u ulici Ante Fijamenga broj 14B, koga

zastupa direktorica Branka Baltić (u daljem tekstu: Isporučilac)

ID broj: 4200144230004

PDV broj: 200144230004

Tel: 033/651-117

Fax: 033/713-160

web: [www.dsc-sa.ba](http://www.dsc-sa.ba)

**zaključili su:**

**U G O V O R**

**za**

**Nabavka 7 (sedam) kamera sa pratećom opremom za potrebe pojačanog video-nadzora nad zgradom i platoom Općine Stari Grad Sarajevo**

**Član 1.**

Predmet ugovora je **Nabavka 7 (sedam) kamera sa pratećom opremom za potrebe pojačanog video-nadzora nad zgradom i platoom Općine Stari Grad Sarajevo,** prema ponudi broj: 607/22 od 30.12.2022. godine koja je sastavni dio ugovora i u skladu sa Odlukom o nabavci broj:01/1-11-1-575/22 od 19.01.2023. godine.

**Član 2.**

Osoba zadužena ispred Službe za odnose s javnošću i informacioni sistem obavezuje se da stupi u kontakt sa Isporučiocem i dogovori detalje isporuke robe. Isporučilac se obavezuje da će isporuku i ugradnju predmeta ugovora iz člana 1. izvršiti u roku od 30 (trideset) dana od dana obostranog potpisivanja ugovora. Naručilac zadržava pravo jednostranog raskida Ugovora, ako se ne ispoštuje ugovoreni rok isporuke i ugradnje.

**Član 3.**

|  |  |
| --- | --- |
| **CIJENA:** | **5.770,00 KM** |
| **PDV:** | **980,90 KM** |
| **UKUPNO:** | **6.750,90 KM** |

**slovima: (šesthiljadasedamstotinapedeset i 90/100 KM)**

**Član 4.**

U slučaju probijanja rokova utvrđenih članom 2. ovog Ugovora, Isporučilac će platiti ugovorenu kaznu u iznosu od 1,0% vrijednosti ugovora, za svaki dan kašnjenja, do urednog ispunjenja, s tim da ukupan iznos ugovorene kazne ne može preći 10% od ukupne ugovorene vrijednosti.

Odabrani Isporučilac je dužan platiti ugovorenu kaznu u roku od 7 (sedam) dana od dana prijema zahtjeva za plaćanje od strane ugovornog organa. Ugovorni organ neće naplatiti ugovorenu kaznu ukoliko je do kašnjenja došlo usljed više sile.

Pod višom silom se podrazumijeva slučaj kada ispunjenje obaveze postane nemoguće zbog vanrednih vanjskih događaja na koje izabrani Isporučilac nije mogao uticati niti ih predvidjeti.

**Član 5.**

Naručilac se obavezuje da će plaćanje izvršiti nakon isporuke i po ispostavljanju fakture, a najduže u roku od 30 (trideset) dana na račun Isporučioca.

**Član 6.**

Sve eventualne sporove ugovorne strane će rješavati sporazumno, u duhu dobrih poslovnih običaja, a ukoliko se ne postigne saglasnost nadležan je Općinski sud u Sarajevu.

**Član 7.**

Ugovor je sačinjen u 5 (pet) istovjetnih primjeraka, od kojih Naručiocu pripadaju 3 (tri), a Isporučiocu 2 (dva) primjerka.

Zasnovanost akta na zakonu potvrđuju:

Tarik Aščić, Stručni saradnik za javne nabavke

**Aldiana Kavazović, dipl.pravnik**

**predsjednik Komisije za javne nabavke**

**„DSC“ d.o.o. Sarajevo OPĆINSKI NAČELNIK**

**Branka Baltić mr. Ibrahim Hadžibajrić**

Broj : \_\_\_\_\_\_\_\_\_\_\_\_\_\_ Broj: 01/1-11-1-575/22

Sarajevo,\_\_\_\_\_\_\_\_\_\_\_\_ Sarajevo, 19.01.2023. godine